Marek-Andres Kauts

**Marek-Andres Kauts** (sündinud 13. oktoobril 1985) on eesti riigiametnik ja äritegelane.

## Elulugu
Ta lõpetas 2005. aastal Tallinna Reaalkooli, 2010. aastal Tallinna Tehnikaülikooli infotehnoloogia teaduskonna *cum laude* ja 2016. aastal Rootsi Kuningliku Tehnoloogiainstituudi (KTH) tööstusjuhtimise kooli magistrantuuri ning on õppinud Tallinna Tehnikaülikooli tööstustehnika ja juhtimise magistrantuuris.

Kauts oli aastatel 2007–2009 majandus- ja kommunikatsiooniminister Juhan Partsi abi (oli üks uuele domeenikorrale ülemineku ettevalmistajatest) ja 2009–2012 Eesti Interneti SA juhatuse esimees. Ta korraldas juhatuse esimehena .ee-laiendiga Eesti internetidomeenide haldamiseks loodud asutuse käivitamise ja juhtis domeenireformi läbiviimist, millega avati .ee domeenide kasutamine eraisikutele ning välismaa ettevõtetele ja võimaldati registreerida rohkem kui üks domeeni ettevõtte kohta. Seni riigi poolt subsideeritud domeen muutus tasuliseks ja selle eest hakkasid tasuma kasutajad. Reformiga kaasnes huvigruppide ja aktivistide vastuseis ning kriitika internetis. Kautsi ametisoleku ajal võeti Eesti Euroopa domeeniorganisatsioonide ühenduse CENTR liikmeks. 

Kauts on hiljem olnud elektritootmisega tegeleva ettevõtte FootonVolt AS juhatuse liige, Elektrum Eesti arendusjuht ning on 2020. aastast BaltCapi investeeringute direktor ja 2024. aastast VKG Elektrivõrkude nõukogu esimees.

Kauts on Isamaa Erakonna liige, ta kandideeris Res Publica nimekirjas 2005. aasta kohaliku omavalitsuse volikogude valimisel Tallinnas valimisringkonnas nr 6 (Nõmme linnaosa), kogus 26 häält ega osutunud valituks ning Isamaa nimekirjas 2009. aasta kohaliku omavalitsuse volikogude valimisel Tallinnas valimisringkonnas nr 6 (Nõmme linnaosa), kogus 52 häält ega osutunud valituks. Ta oli aastatel 2007–2010 TTÜ nõukogu liige, 2008–2010 Minu Eesti nõukoja liige ja on 2004. aastast Kaitseliidu liige.

## Viited

## Artiklid

* Marek-Andres Kauts: Riigi äriühingud ja saladuste kaitse postimees.ee, 19. juuli 2013
* Marek-Andres Kauts. E-riigist saagu dominantne disain aripaev.ee, 2. märts 2015
* Marek-Andres Kauts: kuidas iga eestlane sai õiguse kasutada .ee domeeni postimees.ee, 25. juuli 2015
* Marek-Andres Kauts: domeenireform võiks olla kõigile uuendajatele eeskujuks postimees.ee, 25. juuli 2015
* Marek-Andres Kauts. Innovatsioon on alati kellelegi valus arileht.delfi.ee, 18. august 2016

## Välislingid
* Marek-Andres Kauts ICANNWikis
* Marek-Andres Kautsi ajaveeb
* Kauts: Uus domeenikord võimaldab paremini kaitsta intellektuaalset omandit epl.delfi.ee, 13. juuli 2010
* Raigo Neudorf. Tööd alustab domeenivaidluste komisjon postimees.ee, 30. august 2010
* Minu arvutimaailm: Marek-Andres Kauts am.ee, 13. november 2010
* Marge Tubalkain-Trell. Marek-Andres Kauts: tasuta domeene pole olemas delfi.ee, 12. veebruar 2011
* Juhatuse esimees Marek-Andres Kauts peab turvalisuse teemalise ettekande Tšehhi rahvusliku domeeniorganisatsiooni NIC.CZ aastakoosolekul internet.ee, 13. detsember 2011
* Eesti Interneti SA pressiteade: Eesti Interneti SA võeti Euroopa domeeniregistrite ühenduse CENTR täisliikmeks battleit.eu, 6. veebruar 2012
* Kauts: domeeni omanik peab olema Internetis oma näoga epl.delfi.ee 15. märts 2012
* Konkurentsiamet uurib Eesti Interneti Sihtasutuse tegevust, err.ee, 26. aprill 2012
* Askur Alas. Täielik error Eesti Ekspress, 26. aprill 2012
* Kauts lahkub Eesti Interneti Sihtasutuse juhi kohalt  arileht.delfi.ee, 23. mai 2012
* Lemmi Kann. Kiltsi tööstusparki võib kerkida suur päikeseelektrijaam Lääne Elu, 7. november 2017
* FOOTONVOLT KÄRDLA OÜ: EESTI INTERNETI SA kära tekitanud eksjuht hakkab särtsu andma ssb.ee, 7. mai 2018
* Külli Koppelmaa. Anijale kavandatakse regionaalset päikese-elektrijaama Sõnumitooja, 4. juuli 2018
* Külli Koppelmaa. Ka Kuusalu lähedale tuleb regionaalne päikese-elektrijaam Sõnumitooja, 25. juuli 2018